Yoon Suk-Yeol

Yoon Suk Yeol, ganet d'an 18 a viz Kerzu 1960 zo ur politikour sukorean hag alvokad hag a zo bet 13vet prezidant Sukorea abaoe 2022. Ezel eus Strollad Galloud ar Bobl (SGB), Yoon a oa bet Prokulor pennañ Korea ar Su eus 2019 betek 2021 e-pad resped ar prezidant a oa araozañ, Moon Jae-in. Abaoe ar 14 a viz Kerzu 2024 eo bet lamet e garg a brezidant digant Yoon goude un tamalladur gant Bodadeg Vroadel  Korea. Lez vonreizhel Korea a zo o varn daoust ha ret eo tennañ anezhañ diouzh e garg da vat pe adlakaat anezhañ en e garg. D'an 31 a viz Kerzu 2024, Yoon a zo deuet da vezañ ar c'hentañ prezidant sukorean en istor o vezañ gant ur goulenn harzadenn warnañ. E miz genver 2025, e oa bet ar c'hentañ prezidant harzet ha toullbac'het. Un enklask a zo war Yoon evit gouzout ma oa penn un emsavadeg, ha ma vez tammallet da vat gant ul lez-varn e c'hellje bezañ kondaonet d'ar boan a varv. D'ar 4 a viz Ebrel 2025, lez-varn bonreizhel ar vro a oa bet a unvouez a-du gant dizornadur Yoon gant ar Vodadenn vroadel. En un doare ofisiel e oa echu gant e resped evel prezidant Sukorea.

 Notennoù ha daveennoù 

Rummad:Ganedigezhioù 1960
Rummad:Prezidanted Sukorea